jkorsvik/nowiki_second_scrape_merged huggingface dataset:
Alissa Kallinikou

Alissa Kallinikou (gresk: Αλίσσα Καλλινίκου; født 24. mai 1985) er en kypriotisk friidrettsutøver som konkurrerte i sprintløp.I 2008 representerte hun landet sitt under Sommer-OL 2008 i Beijing på 400 meter der hun ble utslått i førsøksheatet.


== Referanser ==


== Eksterne lenker ==
(en) Alissa Kallinikou – Olympedia 
(en) Alissa Kallinikou – Sports-Reference (OL-resultater – arkivert) 
(en) Alissa Kallinikou – World Athletics
Dimitra Dova

Dimitra Dova (gresk: Δήμητρα Ντόβα; født 2. juli 1974 i Athen) er en  gresk  friidrettsutøver som konkurrerte i sprintløp.I 2008 representerte hun landet sitt under Sommer-OL 2008 i Beijing på 400 meter der hun ble utslått i førsøksheatet.


== Referanser ==


== Eksterne lenker ==
(en) Dimitra Dova – Olympedia 
(en) Dimitra Dova – Sports-Reference (OL-resultater – arkivert) 
(en) Dimitra Dova – World Athletics
Maria Dorothea Schrattenholz

Maria Dorothea Schrattenholz (født i 1980 i Bergen) er en norsk forfatter og kunstner.


== Utdannelse ==
Schrattenholz har en bachelor i samtidskunst fra Kunstakademiet i Tromsø i 2013. Hun har også en master i Creative Writing fra Universitetet i Cape Town, og har gått på Forfatterstudiet i Tromsø og Skrivekunstakademiet i Bergen.


== Forfatterskap ==
Hun har gitt ut to bøker, diktsamlingene Atlaspunkt (2015) som ble nominert til Tarjei Vesaas’ debutantpris, og Protosjel (2021). Begge er utgitt på Forlaget Oktober. Hun har også hatt tekster i debutantantologien Signaler (2012, Cappelen Damm) og kunstbokantologien Planetarisk Tåke, utgitt på forlaget H//O//F i 2017.Utgivelsen av Protosjel våren 2021 ble møtt med positiv kritikk.


== Bibliografi ==
Atlaspunkt, dikt, Forlaget Oktober (2015) ISBN 9788249515653
Protosjel, dikt, Forlaget Oktober (2021) ISBN 9788249523221


== Referanser ==
Monika Bejnar

Monika Bejnar (født 10. mars 1981) er en polsk friidrettsutøver som konkurrerte i sprintløp.I 2008 representerte hun landet sitt under Sommer-OL 2008 i Beijing på 400 meter der hun ble utslått i førsøksheatet.


== Referanser ==


== Eksterne lenker ==
(en) Monika Bejnar – Olympedia 
(en) Monika Bejnar – Sports-Reference (OL-resultater – arkivert) 
(pl) Monika Bejnar – Polens olympiske komité 
(en) Monika Bejnar – World Athletics
Prinsen og Prinsessen af Wales Ankomst til Trondhjem

Prinsen og Prinsessen af Wales Ankomst til Trondhjem er en dansk dokumentarisk filmopptagelse fra 1906 instrueret af Peter Elfelt.


== Handling ==
Kong Haakon og dronning Maud mottar prins George og prinsesse Mary i et mottagelsestelt på kaien i Trondhjem i 1906. Kongen og prinsen ses gå sammen opp fra ankomstbryggen. 


== Referanser ==


== Eksterne lenker ==
(da) Prinsen og Prinsessen af Wales Ankomst til Trondhjem i Danmark Nationale Filminstitut
Karianne Muri

Karianne Muri (født 1972) er en norsk veterinær som er førsteamanuensis ved Institutt for produksjonsdyrmedisin ved Veterinærhøgskolen. Hun forsker på dyrevelferd og folkehelse i veterinærmedisinsk kontekst, herunder forskning på vold og overgrep mot dyr.Hun er cand.med.vet., har doktorgrad i veterinærmedisin og er veterinærspesialist.


== Referanser ==
Osorius

Osorius er en slekt av biller som hører til familien kortvinger (Staphylinidae).


== Utseende ==
Små (2-5 millimeter), langstrakte, jevnbrede kortvinger, som oftest mørkt fargede. Ellers kan de varierer en del i utseende og ligner ofte på andre underfamilier, særlig tannkortvinger (Oxytelinae). Noen arter er påfallende flate. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Noen arter har hornlignende utvekster i pannen. Hos en del arter har kroppen markerte lengderibber. Pronotum er forholdsvis smalt og kan være sylindrisk eller mer eller mindre hjerteformet. Dekkvingene er temmelig korte, bakkroppen lang og smal, sylindrisk til avflatet. Beina er temmelig korte.


== Levevis ==
I alle fall noen arter lever under barken på døde trær.
Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.


== Utbredelse ==
Gruppen forekommer over nesten hele Jorda, men mest i tropene.


== Systematisk inndeling ==
Det synes noe uklart hvem som bør krediteres for beskrivelsen av denne slekten. Autor har blitt angitt som Dejean (1821), Latreille (1825) og Guérin-Méneville (1829) i tillegg til Latreille (1829).

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien Osoriinae Erichson, 1839
Stammen Osoriini Erichson, 1839
Slekten Osorius Latreille, 1829 – ikke i Europa


=== Liste over artene ===


== Eksterne lenker ==
(en) Osorius i Encyclopedia of Life 
(en) Osorius i Global Biodiversity Information Facility 
(en) Osorius hos Fossilworks 
(en) Osorius hos ITIS 
(en) Osorius hos NCBI 
(en) Kategori:Osorius – bilder, video eller lyd på Wikimedia Commons 
Osorius – detaljert informasjon på Wikispecies
Pedro Bastidas

Pedro Bastidas (født 17. januar 1976 i Maracay i Venezuela, død 19. april 2021) var en venezuelansk politiker. Han var medlem av Partido Socialista Unido de Venezuela, var ordfører i Girardot fra 2008 til 2021 og satt i delstaten Araguas lovgivende råd fra 2004 til 2008. Han var landbrukstekniker og hadde også utdannelse i marskedsforskning.


== Karriere ==
Han ble i 2008 han valgt til ordfører i Girardot kommune over Primero Justicia-kandidaten Richard Mardo med bare 151 stemmers overvekt. og tiltrådte 1. desember 2008. I 2009 opprettet han statsforetaket Fábrica de Sueños som sørget for leker til fattige barn i regionen. I 2010 sørget han for universell Wi-Fi i kommunen på åtte forskjellige steder i Maracay.Samme år grunnla han Radio Girardot 96.1 FM der han var vert for et eget radioprogram, Conversando y Construyendo con Pedro Bastidas.Han etablerte også et opptaksstudio for lokale og nasjonale talenter i Venezuela.I 2011 hjalp Bastidas med å danne fagforeningen Plástico-Productiva Socialista, som produserte vanntanker, trafikkjegler, søppelbøtter og flere andre plastprodukter.  Disse produktene ble distribuert av kommunene Maracay og Choroni..Som en del av fornyelses- og byplanleggingpolitikken godkjente han bygging av markeder for uformell handel i Maracay. Han hjalp også med å lette trafikken i områder med høy trafikkbelastning med torg, gangveier og gårdsplasser.Et asfaltanlegg ble også opprettet i Girardot, Girardot kommunes ordførerkontor har ført tilsyn med anlegget siden desember 2013.I valget i 2013 ble Bastidas gjenvalgt som ordfører i Girardot kommune med 51,53% av stemmene, hjulpet av støtte fra Gran Polo Patriótico Simón Bolívar, den dominerende revolusjonære politiske koalisjonen i landet. Han tiltrådte sin nye periode den 13. desember 2013. I sin andre periode var han sterkt fokusert på byutvikling og planlegging.Bastidas døde av covid-19 i en alder av 45 år.


== Referanser ==
FIFA 22

FIFA 22 er et fotballspill utgitt av Electronic Arts. Det er det 29. spillet i FIFA-serien og ble utgitt 1. oktober 2021 til Microsoft Windows, Nintendo Switch, PlayStation 4, PlayStation 5, Xbox One og Xbox Series X og Series S.
Spillet inneholder over 30 offisielle ligaer, over 700 klubber og over 17 000 spillere. Kylian Mbappé fra Paris Saint-Germain FC er coverstjerne for andre år på rad.
FIFA 22 fikk positiv mottakelse for spillmekanikkene, men kritikk for innføringen av mikrotransaksjoner. Switch-utgaven av spillet fikk sterkt negativ kritikk for sin generelt lave kvalitet.


== Referanser ==


== Eksterne lenker ==
(en) FIFA 22 på Steam 
(en) FIFA 22 på OpenCritic 
(en) FIFA 22 hos Giant Bomb 
(en) FIFA 22 hos Internet Game Database 
(en) FIFA 22 hos GameSpot 
(en) FIFA 22 hos IGN 
(en) FIFA 22 hos GameFAQs 
(en) FIFA 22 hos GameFAQs 
(en) FIFA 22 hos GameFAQs 
(en) FIFA 22 hos GameFAQs
Norsk Restaurantforening

Norsk Restaurantforening (NRF) er en norsk bransjeforening for restaurant- og serveringsbransjen. Den ble grunnlagt i 2021 for blant annet å hjelpe små og mellomstore bedrifter innen restaurantbransjen til å komme seg videre etter covid-19-pandemien, bedre bransjens omdømme og tydeliggjøre karrieremulighetene i bransjen.


== Referanser ==


== Eksterne lenker ==
Offisielt nettsted
Politi i USA

Politi i USA består av mer enn 18 000 ulike politistyrker som rapporterer til ulike nivåer: føderale myndigheter, delstatsmyndigheter, fylkeskommuner, bykommuner og landsbyråd. Det finnes ingen felles norm eller standard for hvordan politistyrkene skal organiseres og styres, eller hvordan polititjenesten skal utføres. Politiet har ikke påtalemyndighet; denne er i stedet ivaretatt av separate juridiske strukturer på tilsvarende ulike myndighetsnivåer. De fleste politistyrkene har minst to avdelinger: en for patruljetjeneste og en for etterforskning. Noen politistyrker kan imidlertid være organisert kun for én type tjeneste: patruljering eller etterforskning.


== Eksempler ==


=== Føderalt nivå ===
Federal Bureau of Investigation
U.S. Marshals Service
U.S. Park Police
U.S. Secret Service


=== Delstatsnivå ===
California Highway Patrol
New York State Police
Texas Ranger Division


=== Fylkesnivå ===
Baltimore County Police Department
Los Angeles County Sheriff's Department
Nassau County Police Department


=== Bynivå ===
Baltimore Police Department
Los Angeles Police Department
New York City Police Department


=== Spesialpoliti ===
Metropolitan Transportation Authority Police Department
New York City Health and Hospitals Police
Port Authority of New York and New Jersey Police Department


== Referanser ==
Thoracophorus

Thoracophorus er en slekt av biller som hører til familien kortvinger (Staphylinidae).


== Utseende ==
Små (2-5 millimeter), langstrakte, jevnbrede kortvinger, som oftest mørkt brunlig fargede. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Pronotum og dekkvinger har opphøyde lengderibber.


== Levevis ==
I alle fall noen arter lever under barken på døde trær.
Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.


== Utbredelse ==
Slekten forekommer i alle verdensdeler.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien Osoriinae Erichson, 1839
Stammen Thoracophorini Reitter, 1909
Understammen Thoracophorina Reitter, 1909
Slekten Thoracophorus Motschulsky, 1837


=== Liste over artene ===


== Referanser ==


== Kilder ==
Fauna Europaea Web Service Version 2.4 (2011) Utbredelsesdatabase for europeiske dyr: [1]


== Eksterne lenker ==
(en) Thoracophorus i Encyclopedia of Life 
(en) Thoracophorus i Global Biodiversity Information Facility 
(en) Thoracophorus hos Fauna Europaea 
(en) Thoracophorus hos Fossilworks 
(en) Thoracophorus hos ITIS 
(en) Thoracophorus hos NCBI 
(en) Kategori:Thoracophorus – bilder, video eller lyd på Wikimedia Commons 
Thoracophorus – detaljert informasjon på Wikispecies
Patrik Andersson (fotballspiller født 1967)

Patrik Andersson (født 30. november 1967) er en svensk tidligere fotballspiller.
Patrik Andersson ble hentet til IFK Norrköping fra lokalklubben IK Waria i 1984. Han debuterte i Allsvenskan for Norrköping i 1987 med et mål og to målgivende mot Hammarby. Andersson etablerte seg i lagoppstillingen i 1989 da han utgjorde den mer finslepne halvdelen av lagets spisspar sammen med den hardere og mer direkte Jan Hellström.Andersson spilte sin eneste A-landskamp for Sverige 26. november 1990 som innbytter i en treningskamp mot Bulgaria.


== Referanser ==


== Eksterne lenker ==
(en) Patrik Andersson – Transfermarkt 
(en) Patrik Andersson – national-football-teams.com 
(en) Patrik Andersson – WorldFootball.net 
(en) Patrik Andersson – EU-Football.info 
Svenska Fotbollförbundet
Jan Inge Moksnes

Jan Inge Moksnes (født 1980) er en norsk klarinettist, komponist og arrangør.
Han har spilt med en rekke ensembler, og medvirket på flere plateutgivelser.


== Utdanning ==
Jan Inge Moksnes begynte å spille klarinett som 9-åring i Frosta kulturskole. Videre gikk han musikklinja ved Inderøy videregående skole i årene 1996–1999. Han var elev ved Toneheim Folkehøgskole i 1999–2000. Fra 2000–2004 tok han bachelor i utøvende klarinett og bassklarinett ved NTNU Musikkonservatoriet i Trondheim. Deretter fulgte et år som vernepliktig musiker i Luftforsvarets musikkorps i 2004–2005. Moksnes tok utøvende mastergrad i kammermusikk ved Norges Musikkhøgskole i Oslo fra 2005–2007.


== Virke ==
Jan Inge Moksnes har lagt vekt på å være en allsidig musiker, med interesse for rytmisk musikk, og jazz såvel som klassisk musikk. I studietiden ved musikkonservatoriet opprettet han gruppa «Barkjuk» sammen med Sigrid Inderberg, Roar Marius Grindheim, Simen Grøtting Husmoen og Inga Rennemo Johansen. «Barkjuk» har gjort en innspilling, og turnert i Norge, og i Kina i 2011.
Som masterprosjekt ved Norges Musikkhøgskole opprettet han Fannaråken blåsekvintett sammen med Steinar Almenning Døvle, Ingunn Lien Gundersen, Inge Hatlelid Mortensen og Magnus Kvam. Dette resulterte blant annet i et årlig samarbeid med Den Norske Turistforening med konserter på turisthytter i den norske fjellheimen. Han har også vært engasjert som musiker i Hærens Musikkorps, Luftforsvarets musikkorps, Forsvarets Stabsmusikkorps, Kongelige Norske Marines musikkorps, Bodø Sinfonietta, Trondheim Sinfonietta, Trondheim symfoniorkester, Rikskonsertene og Den kulturelle skolesekken. Sammen med Fanaråken blåsekvintett har han spilt mange konserter i Norge i tillegg til konserter og turnéer i Sverige, Tyskland, Sør-Afrika og Kina.
Som komponist og arrangør har han bidratt for Forsvarets musikk, Rikskonsertene, Den kulturelle skolesekken, samt Barkjuk og Fannaråken blåsekvintett. 
Han har bidratt som musiker under flere plateinnspillinger med Forsvarets musikk, og med Trondheim symfoniorkester.
Innspilling med Trondheim symfoniorkester i 2017 med musikk av «Henning Sommerro: (Ujamaa og The Iceberg)», ble nominert til Grammy i klassen Best Immersive Audio Album.
Piestus

Piestus er en slekt av biller som hører til familien kortvinger (Staphylinidae).


== Utseende ==
Smale, flate, jevnbrede kortvinger, hodet er stort og bredt, noen har skarpe "horn" i pannen. Antennene er lange og tynne. Kjevene (mandiblene) stikker fram foran hodet. Pronotum er bredest nær forkanten, med rundede sider. Dekkvingene er forholdsvis lange, bakkroppen smal.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien Piestinae Erichson, 1839
Slekten Piestus Gravenhorst, 1806 - 46 arter, Neotropisk


=== Liste over artene ===


== Referanser ==


== Kilder ==
Fauna Europaea Web Service Version 2.4 (2011) Utbredelsesdatabase for europeiske dyr: [1]


== Eksterne lenker ==
(en) Piestus i Encyclopedia of Life 
(en) Piestus i Global Biodiversity Information Facility 
(en) Piestus hos ITIS 
(en) Piestus hos NCBI 
(en) Kategori:Piestus – bilder, video eller lyd på Wikimedia Commons 
Piestus – detaljert informasjon på Wikispecies 
Bilder av nordamerikanske arter (Piestus og Siagonium): [2]
Trigonurus

Trigonurus er en slekt av biller som hører til familien kortvinger (Staphylinidae).


== Utseende ==
Disse kortvingene ligner overflatisk på løpebiller (Carabidae) med noe forkortede dekkvinger. Antennene er lange og trådformede, hodet forholdsvis lite, pronotum bredt, dekkvingene dekker rundt halve bakkroppen. Beina er lange og slanke.


== Levevis ==
Billene lever under bark på døde trær, særlig bartrær.


== Utbredelse ==
Slekten har en holarktisk utbredelse.


== Systematisk inndeling ==
Alle nålevende arter av Trigonurinae blir samlet i slekten Trigonurus, det er imidlertid også beskrevet to andre slekter fra fossiler.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien Trigonurinae Reiche, 1865
Slekten Trigonurus Mulsant, 1847 – 11 kjente arter.
Trigonurus asiaticus Reiche, 1865
Trigonurus bruzasi Hatch, 1957
Trigonurus caelatus LeConte, 1874
Trigonurus crotchii LeConte, 1874
Trigonurus dilaticollis VanDyke, 1934
Trigonurus edwardsi Sharp, 1875
Trigonurus mellyi Mulsant, 1847 – kjent fra Frankrike og Italia
Trigonurus rugosus Sharp, 1875
Trigonurus ruzickai Schülke, 2006
Trigonurus sharpi Blackwelder, 1941
Trigonurus sichuanicus Kishimoto, 2000


== Referanser ==


== Kilder ==
Fauna Europaea Web Service Version 2.4 (2011) Utbredelsesdatabase for europeiske dyr: [1]
Bildegalleri over russiske arter: [2]
bugguide.net - bildedatabase over nordamerikanske insekter [3]


== Eksterne lenker ==
(en) Trigonurus i Encyclopedia of Life 
(en) Trigonurus i Global Biodiversity Information Facility 
(en) Trigonurus hos ITIS 
(en) Trigonurus hos NCBI 
(en) Kategori:Trigonurus – bilder, video eller lyd på Wikimedia Commons 
Trigonurus – detaljert informasjon på Wikispecies
The Whale

The Whale er et planlagt opplevelsessenter på Andenes i Nordland, som fokuserer på hvalen og kunnskapen rundt denne.Prosjektet fikk internasjonal oppmerksomhet, med omtaler i blant annet Daily Mirror og Lonely Planet i 2019, etter kåringen av Dorte Mandrup som vinner av arkitektkonkurransen til prosjektet.Prosjektet ble i 2019 satt på vent grunnet arkeologiske funn på det planlagte byggestedet, noe som krevde en arkeologisk utgraving, i denne utgravingen ble det funnet rester av bosetninger fra middelalderen, med blant annet redskap av hvalbein. På tross av at kulturminner kan gå tapt i en eventuell utbygging konkluderte Nordland fylkeskommune at "The Whale" fortsatt kunne bygges, med bakgrunn i dens store samfunnsmessige betydning.Erna Solbergs regjering bevilget 1 million kroner i planleggingsmidler til prosjektet i sitt forslag til statsbudsjett for 2022.


== Referanser ==
Andreas Herczog

Andreas Herczog (født 11. februar 1947 i Budapest i Ungarn, død 12. september 2021 i Sveits) var en ungarskfødt sveitisk politiker, arkitekt og byplanlegger.


== Biografi ==
Herczog kom til Sveits som barn i 1956, da mange flyktet under oppstanden i Ungarn, og han ble utdannet i arkitektur ved Eidgenössische Technische Hochschule Zürich.I 1976 undertegnet svsitsiske vendrekretser rundt Andreas Herczog ogd SP-Nationalrat Jean Ziegler en internasjonal appell som forlagte en gjenforening av Korea i pakt med Kim Il-sungs «prinsipper».Han bodde i Liestal, representerte Kanton Zürich i det sveitsiske Nationalrat fra 1979 til 1999, først som medlem av kommunistpartiet Progressive Organisationen der Schweiz og senere av Sozialdemokratische Partei der Schweiz (SP=. I 2010 ble han president for Commission d'arbitrage dans le domaine des chemins de fer. Ved siden av politikken, grunnla han arkitektfirmaet «Herzog Hubeli» sammen med Ernst Hubeli.Herczog, som var fullvaksinert, døde av covid-19 den 12. september 2021, i en alder av 74 år.


== Referanser ==
Rørlegger (programområde)

Rørlegger er et yrke og et programområde innen fag- og yrkesopplæringens andre videregående skoleår, Vg2. Programområdet bygger på bygg- og anleggsteknikk Vg1. Faget fører til læretid og fagbrev innen rørleggefaget. Etter læreplanreformen LK2020 ble programområdet skilt ut fra programområdet Klima, energi og miljøteknikk som eget område.


== Skoler ==
Rørleggerutdanning tilbys ved videregående skoler i alle fylker.
Oslo: Kuben videregående skole, Stovner videregående skole
Agder: Eilert Sundt videregående skole, Studiested Lyngdal, Sam Eyde videregående skole, Tangen videregående skole
Innlandet: Gjøvik videregående skole, Lillehammer videregående skole, Ringsaker videregående skole, Skarnes videregående skole
Møre og Romsdal: Borgund videregående skole, Kristiansund videregående skole
Nordland: Bodø videregående skole, Hadsel videregående skole, Polarsirkelen videregående skole
Rogaland: Bryne videregående skole, Jåttå videregående skole, Åkrehamn videregående skole
Troms og Finnmark: Alta videregående skole, Kirkenes videregående skole, Kvaløya videregående skole, Stangnes Rå videregående skole
Trøndelag: Charlottenlund videregående skole, Melhus videregående skole, Olav Duun videregående skole, Verdal videregående skole
Viken: Askim videregående skole, Borg videregående skole, Eidsvoll videregående skole, Hønefoss videregående skole, Malakoff videregående skole, Nesbru videregående skole, Vestby videregående skole, Åssiden videregående skole
Vestfold og Telemark: Færder videregående skole, Skogmo videregående skole
Vestland: Flora videregående skole, Sogndal videregående skole, Åsane videregående skole


== Referanser ==


== Eksterne lenker ==
Vil bli om Rørlegger
Dan Swecker

Daniel Peter Swecker (født 28. februar 1947 i Bozeman i Montana i USA, død 1. september 2021 i Rochester i delstaten Washington) var en amerikansk bonde, militæroffiser og politiker.
Han satt i Washington State Senate innvalgt for statens 20th district fra 1995 til 2013. Han var republikaner.Swecker døde 1. september 2021 i en alder av 74 år.


== Referanser ==
Oxyporus

Oxyporus er en slekt av biller som hører til den store familien kortvinger (Staphylinidae). Det er bare funnet én art, Oxyporus rufus, i Norge. De kan lett kjennes på relativt stor størrelse, gilde farger i rødt, gult og svart og stort hode med svært store kjever (mandibler).


== Utseende ==
Middels store (7 – 12 mm), brokete fargede biller. Kroppen er blank og tilsynelatende hårløs. Hodet er stort, minst så bredt som brystskjoldet (pronotum) og omtrent så langt som bredt. Fasettøynene er ganske små og sitter i hodets forhjørner. Antennene er korte og fortykkede mot spissen. Kjevene (mandiblene) er sigdformede og svært lange, ofte lengre enn resten av hodet. Labialpalpene (det innerste paret av munnfølere) er uvanlig lange og det ytterste leddet er fiskespord-formet. Brystskjoldet (pronotum) er nokså lite, bredere enn langt, som oftest rødt på farge, blankt og glatt. Dekkvingene er ganske korte, med et par punktrekker, farget i rødt, gult og svart. Bakkroppen er gjerne rød med svart spiss. Beina er temmelig korte, tynne, leggene (tibiae) er litt krumme. Bilde kan finnes på: [1]


== Levevis ==
Disse billene lever på ulike slags sopp, blant annet rørsopper og fluesopper. De graver tunneler i soppen og spiser insektlarver, men trolig også selve soppen. Larvene er soppspisere. Disse flotte billene er dessverre ikke vanlige i Norge.


== Systematisk inndeling / norsk art ==
Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien praktkortvinger, Oxyporinae
Slekten Oxyporus Fabricius, 1775 - ca. 120 nålevende arter, også noen fossile. I Norden forekommer:
Oxyporus mannerheimii Gyllenhal, 1827 - funnet i Finland
Oxyporus maxillosus Fabricius, 1793 - funnet i Finland
Oxyporus rufus (Linnaeus, 1758) – finnes i Norge


=== Liste over øvrige arter ===


== Referanser ==


== Kilder ==
Zahradník, J. og Chvála, M. 1991. Teknologisk forlags store bok om insekter. Omtale av Oxyporus rufus s. 256-257.


== Eksterne lenker ==
(en) Oxyporus i Global Biodiversity Information Facility 
(sv) Oxyporus hos Dyntaxa 
(en) Oxyporus hos Fauna Europaea 
(en) Oxyporus hos Fossilworks 
(en) Oxyporus hos NCBI 
(en) Kategori:Oxyporus (Insecta) – bilder, video eller lyd på Wikimedia Commons 
Oxyporus (Insecta) – detaljert informasjon på Wikispecies
The Lockdown Sessions

The Lockdown Sessions er det 32. studioalbumet til Elton John.


== Sporliste ==
Side 1:

«Cold Heart (PNAU Remix)»
«Always Love You»
«Learn to Fly»
«After All»Side 2:

«Chosen Family»
«The Pink Phantom»
«It's a Sin (Global Reach Mix)»
«Nothing Else Matters»Side 3:

«Orbit»
«Simple Things»
«Beauty in the Bones»
«One of Me»Side 4:

«E-ticket»
«Finish Line»
«Stolen Car»
«I'm Not Gonna Miss You»